ስለሁኔታው መረጃ የደረሰው የሀገሪቱ ፖሊስ መምሪያ ይህ ሁሉ ህዝብ በሚሰበሰብበት ወቅት ያልተፈለገ ድርጊት ሊከሰት ይችላል በሚል ስጋት የፖሊስ ሃይል ሊመደብ ተሰማምቷል። ድንገት አደጋ ቢያጋጥም የሰዎችን ህይወት ማትረፍ እንዲቻልም የቀይ መስቀል ሰራተኞች በከተማዋ እንዲገኙ ተወስኗል። የከተማዋ አየር መንገድም በቅርብ ርቀት ላይ ላሉ እና በልደት ዝግጁቱ ላይ ለመሳተፍ ወደ ከተማዋ ለሚመጡ ሰዎች የ30 በመቶ ቅናሽ እንደሚያደርግ ተናግሯል። በልደት ዝግጅቱ ላይ ለሚገኙ ታዳሚዎች ሶስት የሙዚቃ ባንዶች ስራዎቻቸውን የሚያቀርቡ ሲሆን፤ በተጨማሪም የፈረስ ግልቢያ ውድድር እንደሚኖር ተገልጿል። እንደተባለው ይህን ያህል ቁጥር ያለው ህዝብ በልደት ዝግጅቱ ላይ መገኘት ከቻለ ምናልባትም የሩቢ ኢባራ ጋርሲያ ልደት የመጀመሪያው በበርካታ ሰዎች የተከበረ ልደት ሊሆን ይችላል። በሁኔታው ክፉኛ ግራ የተጋባው አቶ ኢባራ ለመገናኛ ብዙሃን በሰጠው ቃል “በአቅራቢያችን ያሉ ሰዎች በዝግጅቱ ላይ እንዲገኙ መጋበዝ ፈልገን ነበር። ነገሩ ይኸው ነው” ከማለት ውጪ ተጨማሪ አስተያየት መስጠት አልቻሉም። የተለያዩ ኮሜዲያን ግን እየቀለዱበት እና እያፌዙበት ነው ሲል ዜናውን ሚረር ኦንላይን ነው።
